CELEX: 52014PC0480
Language: hu
Date: 2014-07-23
Title: Javaslat A TANÁCS HATÁROZATA az egyrészről az Európai Közösség és tagállamai, másrészről az Indonéz Köztársaság közötti átfogó partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült csatlakozási jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

|
			
		
		
		52014PC0480
		
			Javaslat A TANÁCS HATÁROZATA az egyrészről az Európai Közösség és tagállamai, másrészről az Indonéz Köztársaság közötti átfogó partnerségi és együttműködési keretmegállapodáshoz csatolt, a Horvát Köztársaság Európai Unióhoz történő csatlakozásának figyelembevétele céljából készült csatlakozási jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról /* COM/2014/0480 final - 2014/0219 (NLE) */
			
				
		
		
			
			   	INDOKOLÁS
A mellékelt javaslat az egyrészről az
Európai Közösség és tagállamai, másrészről az Indonéz Köztársaság közötti
átfogó partnerségi és együttműködési keretmegállapodáshoz csatolt, a
Horvát Köztársaság Európai Unióhoz történő csatlakozásának figyelembevétele
céljából készült csatlakozási jegyzőkönyv (a továbbiakban: a
jegyzőkönyv) aláírásának jogi eszköze. 
A Horvát Köztársaság
csatlakozási okmánya alapján Horvátország vállalja, hogy az Európai Unió és
tagállamai által aláírt vagy megkötött nemzetközi megállapodásokhoz az e
megállapodásokhoz csatolt jegyzőkönyv útján csatlakozik.
Az egyrészről az Európai Közösség és
tagállamai, másrészről az Indonéz Köztársaság közötti átfogó partnerségi
és együttműködési keretmegállapodást (a továbbiakban: a megállapodás)
2009. november 9-én írták alá Jakartában, és 2014. május 1-jén lépett hatályba.

A Tanács 2012. szeptember
14-i határozata[1]
felhatalmazta a Bizottságot, hogy a vonatkozó jegyzőkönyvek megkötése
érdekében kezdjen tárgyalásokat az érintett harmadik országokkal. Az
Indonéziával folytatott tárgyalások sikeresen lezárultak.
A javasolt
jegyzőkönyv magában foglalja a Horvát Köztársaságot a megállapodás
szerződő feleként. A megállapodást alkotó
szövegek és a záróokmány horvát nyelvű változata e jegyzőkönyvhöz
csatoltan találhatók, és a megállapodás többi nyelvi változatára vonatkozóakkal
megegyező feltételek mellett válnak hitelessé.
A jegyzőkönyv aláírásának
időpontjától kezdődően ideiglenes jelleggel alkalmazandó.
A Bizottság kielégítőnek tartja a tárgyalások
kimenetelét, és arra kéri a Tanácsot, hogy engedélyezze a jegyzőkönyv
Európai Unió és tagállamai nevében történő aláírását és ideiglenes
alkalmazását.
2014/0219 (NLE)
Javaslat
A TANÁCS HATÁROZATA
az egyrészről az Európai Közösség és
tagállamai, másrészről az Indonéz Köztársaság közötti átfogó partnerségi
és együttműködési keretmegállapodáshoz csatolt, a Horvát Köztársaság
Európai Unióhoz történő csatlakozásának figyelembevétele céljából készült
csatlakozási jegyzőkönyvnek az Európai Unió és tagállamai nevében
történő aláírásáról és ideiglenes alkalmazásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 207. és 209
cikkére, összefüggésben 218. cikke (5) bekezdésével,
tekintettel a Horvát Köztársaság csatlakozási
okmányára és különösen annak 6. cikke (2) bekezdésére,
tekintettel az Európai Bizottság javaslatára,
mivel:
(1)       A Horvát Köztársaság
csatlakozási okmánya 6. cikkének (2) bekezdésében foglalt feltételek szerint a
Horvát Köztársaságnak az egyrészről az Európai Közösség és tagállamai,
másrészről az Indonéz Köztársaság közötti átfogó partnerségi és
együttműködési keretmegállapodáshoz[2]
(a továbbiakban: a megállapodás) való csatlakozásáról a megállapodáshoz csatolt
jegyzőkönyv útján kell megállapodni. A csatlakozási okmány 6. cikke (2)
bekezdésének megfelelően a csatlakozásra egyszerűsített eljárás
alkalmazandó, amely szerint a tagállamok nevében egyhangúlag eljáró Tanács és
az érintett harmadik országok jegyzőkönyvet kötnek. 
(2)       A Tanács 2012. szeptember
14-én felhatalmazta a Bizottságot, hogy kezdjen tárgyalásokat az érintett
harmadik országokkal[3].
Az Indonéz Köztársasággal folytatott tárgyalások a jegyzőkönyv
parafálásával sikeresen lezárultak.
(3)       A jegyzőkönyv 4.
cikkének (3) bekezdése rendelkezik a jegyzőkönyv aláírásának
időpontjától kezdődő ideiglenes alkalmazásáról.
(4)       A jegyzőkönyvet, annak
későbbi időpontban történő megkötésére is figyelemmel, alá kell
írni, és ideiglenesen alkalmazni kell.
ELFOGADTA EZT A HATÁROZATOT: 
1. cikk
A Tanács felhatalmazást ad az egyrészről
az Európai Közösség és tagállamai, másrészről az Indonéz Köztársaság
közötti átfogó partnerségi és együttműködési keretmegállapodáshoz csatolt,
a Horvát Köztársaság Európai Unióhoz történő csatlakozásának
figyelembevétele céljából készült csatlakozási jegyzőkönyvnek az Európai
Unió és tagállamai nevében történő aláírására, az említett jegyzőkönyv
megkötésére is figyelemmel. 
A jegyzőkönyv szövegét e határozat
melléklete tartalmazza.
2. cikk
A Tanács elnöke felhatalmazást kap a
jegyzőkönyvnek az Unió és tagállamai nevében történő aláírására
jogosult személy, illetve személyek kijelölésére.
3. cikk
A jegyzőkönyvet aláírásának
időpontjától kezdődően ideiglenes jelleggel alkalmazni kell, a
megkötésére vonatkozó eljárások lezárásáig.
4. cikk
Ez a határozat az elfogadásának napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
[1]               A Tanács határozata az Európai Unió vagy az Európai Unió
és tagállamai, valamint egy vagy több harmadik ország vagy nemzetközi szervezet
által aláírt vagy megkötött megállapodásoknak a Horvát Köztársaság Európai
Unióhoz történő csatlakozására való tekintettel történő kiigazítására
irányuló tárgyalások megkezdésére való felhatalmazásról (13351/12 sz. tanácsi
dokumentum, LIMITED). 
[2]               HL L 125., 2014.4.26., 17. o.
[3]               A Tanács határozata az Európai Unió vagy az Európai Unió
és tagállamai, valamint egy vagy több harmadik ország vagy nemzetközi szervezet
által aláírt vagy megkötött megállapodásoknak a Horvát Köztársaság Európai
Unióhoz történő csatlakozására való tekintettel történő kiigazítására
irányuló tárgyalások megkezdésére való felhatalmazásról (13351/12 sz. tanácsi dokumentum,
LIMITED).
MELLÉKLET
a következőhöz:
Javaslat
A TANÁCS HATÁROZATA
az egyrészről az Európai Közösség és tagállamai, másrészről az
Indonéz Köztársaság közötti átfogó partnerségi és együttműködési
keretmegállapodáshoz csatolt, a Horvát Köztársaság Európai Unióhoz történő
csatlakozásának figyelembevétele céljából készült csatlakozási
jegyzőkönyvnek az Európai Unió és tagállamai nevében történő
aláírásáról és ideiglenes alkalmazásáról

CSATLAKOZÁSI JEGYZŐKÖNYV
az egyrészről az Európai Közösség és tagállamai, 
másrészről az Indonéz Köztársaság közötti
ÁTFOGÓ PARTNERSÉGI ÉS EGYÜTTMŰKÖDÉSI KERETMEGÁLLAPODÁSHOZ
a Horvát Köztársaság Európai Unióhoz történő csatlakozásának
figyelembevétele céljából

A BELGA KIRÁLYSÁG,
A BOLGÁR KÖZTÁRSASÁG,
A CSEH KÖZTÁRSASÁG,
A DÁN KIRÁLYSÁG,
A NÉMETORSZÁGI SZÖVETSÉGI KÖZTÁRSASÁG,
AZ ÉSZT KÖZTÁRSASÁG,
ÍRORSZÁG,
A GÖRÖG KÖZTÁRSASÁG,
A SPANYOL KIRÁLYSÁG,
A FRANCIA KÖZTÁRSASÁG,
A HORVÁT KÖZTÁRSASÁG,
AZ OLASZ KÖZTÁRSASÁG,
A CIPRUSI KÖZTÁRSASÁG,
A LETT KÖZTÁRSASÁG,
A LITVÁN KÖZTÁRSASÁG,
A LUXEMBURGI NAGYHERCEGSÉG,
MAGYARORSZÁG,
A MÁLTAI KÖZTÁRSASÁG,
A HOLLAND KIRÁLYSÁG,
AZ OSZTRÁK KÖZTÁRSASÁG,
A LENGYEL KÖZTÁRSASÁG,
A PORTUGÁL KÖZTÁRSASÁG,
ROMÁNIA,
A SZLOVÉN KÖZTÁRSASÁG,
A SZLOVÁK KÖZTÁRSASÁG,
A FINN KÖZTÁRSASÁG,
A SVÉD KIRÁLYSÁG,
NAGY-BRITANNIA ÉS ÉSZAK-ÍRORSZÁG EGYESÜLT
KIRÁLYSÁGA,
az Európai Unióról szóló szerződés és az
Európai Unió működéséről szóló szerződés szerződő
felei, a továbbiakban: a tagállamok, melyek képviseletében az Európai Unió
Tanácsa jár el, és
AZ EURÓPAI UNIÓ, a továbbiakban: az Európai
Unió,
egyrészről, és
AZ INDONÉZ KÖZTÁRSASÁG, a továbbiakban:
Indonézia,
másrészről,
e jegyzőkönyv alkalmazásában a
továbbiakban: a felek,
TEKINTETTEL a Horvát Köztársaság Európai
Unióhoz való 2013. július 1-jei csatlakozására és a Horvát Köztársaságnak az
Európai Unióhoz történő csatlakozásáról szóló, 2011. december 9-én
Brüsszelben aláírt és 2013. július 1-jén hatályba lépett szerződésre, a
továbbiakban: a csatlakozási szerződés;
MIVEL 2009. november 9-én Jakartában aláírták
az egyrészről az Európai Közösség és tagállamai, másrészről az
Indonéz Köztársaság közötti átfogó partnerségi és együttműködési
keretmegállapodást (a továbbiakban: a megállapodás);
MIVEL a Horvát Köztársaság vállalja, hogy – a
Horvát Köztársaság csatlakozásának feltételeiről, valamint az Európai
Unióról szóló szerződés, az Európai Unió működéséről szóló
szerződés és az Európai Atomenergia-közösséget létrehozó szerződés
kiigazításáról szóló okmány 6. cikkének (2) bekezdésében előírtak szerint
– csatlakozik az Európai Unió és tagállamai által egy vagy több harmadik
országgal vagy nemzetközi szervezettel aláírt vagy megkötött megállapodásokhoz;
A KÖVETKEZŐKBEN ÁLLAPODTAK MEG:
1. cikk
A Horvát Köztársaság részes félként
csatlakozik az egyrészről az Európai Közösség és tagállamai,
másrészről az Indonéz Köztársaság közötti, 2009. november 9-én Jakartában
aláírt átfogó partnerségi és együttműködési keretmegállapodáshoz.
2. cikk
A megállapodást alkotó szövegek és a
záróokmány horvát nyelvű változata – amelyek e jegyzőkönyvhöz
csatoltan találhatók – a megállapodás angol, bolgár, cseh, észt, dán, finn,
francia, görög, holland, lengyel, lett, litván, magyar, máltai, német, olasz,
portugál, román, spanyol, svéd, szlovák, szlovén és indonéz nyelvű
változatára vonatkozóakkal megegyező feltételek mellett válnak hitelessé. 
3. cikk
Ez a jegyzőkönyv a megállapodás szerves
részét képezi. 
4. cikk
(1)              
Ezt a jegyzőkönyvet az Európai Unió,
a tagállamok nevében az Európai Unió Tanácsa, valamint Indonézia saját
eljárásának megfelelően hagyja jóvá. A felek értesítik egymást az e célból
szükséges eljárások befejezéséről. 
(2)              
Ez a jegyzőkönyv az utolsó jóváhagyási
értesítést követő hónap első napján lép hatályba.
(3)              
Hatálybalépéséig e jegyzőkönyv az aláírásának
időpontjától ideiglenesen alkalmazandó.
5. cikk
E jegyzőkönyv két-két eredeti példányban
készült angol, bolgár, cseh, dán, észt, finn, francia, görög, holland, horvát,
lengyel, lett, litván, magyar, máltai, német, olasz, portugál, román, spanyol,
svéd, szlovák, szlovén, valamint indonéz nyelven, amely szövegek mindegyike
egyaránt hiteles.
FENTIEK HITELÉÜL az alulírott meghatalmazottak
aláírták e jegyzőkönyvet. 
Kelt ….-ban/-ben, a … év … havának … napján.
AZ EURÓPAI UNIÓ ÉS TAGÁLLAMAI
RÉSZÉRŐL
AZ INDONÉZ KÖZTÁRSASÁG
RÉSZÉRŐL